- Hindi News
- National
- एक्सटेंशन लेक्चरर्स ने शहरमें निकाला रोष जुलूस, अब विद्यार्थी भी हुए आंदोलन में शामिल
एक्सटेंशन लेक्चरर्स ने शहरमें निकाला रोष जुलूस, अब विद्यार्थी भी हुए आंदोलन में शामिल
मांगोंको लेकर लघु सचिवालय के बाहर हड़ताल के 17वें दिन एक्सटेंशन लेक्चरर्स ने शहर में रोष जुलूस निकाला। सरकार के खिलाफ नारेबाजी रोष प्रदर्शन करते हुए अनाजमंडी से भाड़ावास चौक, बस स्टैण्ड, मॉडल टाउन से होते हुए वापस धरनास्थल पहुंचे।
इस दौरान रेवाड़ी बावल कॉलेज के विद्यार्थियों ने भी शिक्षकों की हड़ताल का समर्थन किया सरकार से जल्द लेक्चरर्स की मांगों को पूरा करने की आवाज उठाई। राजकीय कॉलेज एक्सटेंशन लेक्चरर्स एसोसिएशन सदस्यों का कहना है कि सरकार मांगों को पूरा करने की बजाए झूठा आश्वासन दे रही है।
बार-बार मंत्री, विधायकों को ज्ञापन देने मांगों से अवगत कराने पर भी कोई कदम नहीं उठाया जा रहा। इससे लेक्चरर्स में रोष बढ़ता जा रहा हैं। उन्होंने एक्सटेंशन लेक्चरर्स के पद रिक्त मानने, फिक्स वेतन देने समेत अन्य मांगें उठाई। लेकिन सरकार उनकी मांगों की तरफ कोई ध्यान नहीं दे रही है। हड़ताल पर लेक्चरर्स ने भाजपा व्यावसायिक प्रकोष्ठ प्रदेश संयोजक सतीश खोला को भी ज्ञापन सौंपा। रोष व्याप्त करने वालों में जिला प्रधान शर्मिला यादव, सुनीता, सुषमा, अंजना, मनु यादव, रेखा, गीता, प्रियंका, सावित्री, गायत्री, नवीन, सोमबीर समेत अन्य शामिल रहे।
tgl_Latn sot_Latn hin_Deva hin_Deva hin_Deva hin_Deva hin_Deva